יורם, מהנדס מצטיין בתחומו, הגיע אליי לאימון בעקבות פידבק שקיבל ממנהליו. כדי להתקדם ולהפוך להיות מוביל טכנולוגי, כפי שרצה, הוא נדרש לדברי מנהליו לחזק מיומנויות בינאישיות, ליישם תקשורת בינאישית אפקטיבית ולפתח יכולות הובלה. בנוסף התבקש לאמץ גישה אופטימית יותר ביוםיום. לאחר שהגדרנו יחד מטרות מדויקות ומפורטות לתוכנית האימון, עבדנו לאורך פגישות האימון על כל אחת מהמטרות. יורם היה גם מתאמן מצטיין, אימץ במהירות את השפה האימונית, העמיק את המודעות העצמית והשיג את מרבית המטרות. עם סיום האימון העיד על עצמו יורם, כמו גם המנהל שלו, על שימוש בשפה חיובית, שמשאירה דלת פתוחה לאפשרויות נוספות והחלטות אופטימיות. עמיתיו של יורם שמו לב לשינויים חיוביים באופן ההתנהלות שלו וביטאו את הערכתם כלפיו. מעמדו של יורם בקרב הנהלת החברה השתפר, והפער בין יכולותיו המקצועיות ליכולות הבינאישיות הצטמצם, באופן שדרכו לקידום במסלול הטכנולוגי סלולה כעת לפניו. חודשים לאחר סיום האימון, כיף כל פעם מחדש לראות את יורם מסתובב במסדרונות הארגון, כשחיוך נסוך על פניו.